સ્વાસ્થ્ય અને પરિવાર કલ્યાણ મંત્રાલય
ડિજિટલ ભારત માટે મોટી જીત: આરોગ્ય મંત્રાલયની ‘ઇ-સંજીવની’ ટેલિમેડિસિન સર્વિસે 2 લાખ ટેલિ-પરામર્શની વિક્રમજનક નોંધણી કરી
આરોગ્ય અને પરિવાર કલ્યાણ મંત્રાલયના 'ઇ-સંજીવની’ ડિજિટલ પ્લેટફોર્મ પર 2 લાખ ટેલિ-પરામર્શ પૂર્ણ થયા છે.
આ સીમાચિહ્ન 9 ઓગસ્ટથી જ દસ દિવસના ટૂંકા સમયગાળામાં પ્રાપ્ત થયો હતો, જ્યારે કેન્દ્રીય આરોગ્ય અને પરિવાર કલ્યાણ મંત્રી ડૉ. હર્ષ વર્ધને 1.5 લાખ ટેલિ-પરામર્શની સમાપ્તિના સ્મરણાર્થે મળેલી બેઠકની અધ્યક્ષતા કરી હતી. પ્રધાનમંત્રીની ‘ડિજિટલ ઈન્ડિયા’ પહેલે આ મુહિમને એક પીઠબળ પૂરું પાડ્યું છે, તેમાં ઈસંજીવની પ્લેટફોર્મ દેખરેખ કરવાવાળા અને ચિકિત્સક સમુદાય અને કોવિડના સમયમાં આરોગ્યસંભાળ સેવાઓ મેળવનારા લોકો માટે તેની ઉપયોગીતા અને સરળ એક્સેસને સાબિત કરી છે.
ઇ-સંજીવની પ્લેટફોર્મ દ્વારા બે પ્રકારની ટેલિમેડિસીન સેવાઓ પૂરી પાડવામાં આવે છે. ડોક્ટર-થી-ડોક્ટર  અને દર્દી થી ડોક્ટર  ટેલિ-પરામર્શ. ઇ-સંજીવની એ આયુષ્માન ભારત હેલ્થ એન્ડ વેલનેસ સેન્ટર  હેઠળ લાગુ કરવામાં આવી રહ્યું છે. ‘હબ એન્ડ સ્પોક’ મોડેલમાં ઓળખાયેલ મેડિકલ કોલેજની હોસ્પિટલો સાથે મળીને તમામ 1.5 લાખ આરોગ્ય અને સુખાકારી કેન્દ્રોમાં ટેલિ-પરામર્શનો અમલ કરવાનો છે. રાજ્યોએ ‘સ્પોક્સ’, એટલે કે એસએચસી, પીએચસી અને એચડબ્લ્યુસીને ટેલિ-પરામર્શ સેવાઓ પૂરી પાડવા મેડિકલ કોલેજો અને જિલ્લા હોસ્પિટલોમાં સમર્પિત ‘હબ્સ’ ની ઓળખ આપી છે અને સ્થાપના કરી છે. આરોગ્ય મંત્રાલયે એપ્રિલ 2020 માં કોવિડ-19 રોગચાળાને કારણે દર્દી-થી-ડોકટર ટેલિમેડિસિનને સક્ષમ કરતી બીજી ટેલિ-કન્સલ્ટેશન સર્વિસ ' ઇ-સંજીવની ઓપીડી' શરૂ કરી હતી. તે કોવિડનો ફેલાવો અટકાવવા એક વરદાન સાબિત થઈ છે, જ્યારે તેની સાથે બિન-કોવિડ આવશ્યક આરોગ્યસંભાળ માટેની સેવાઓ પણ પૂરી પાડવામાં આવી હતી.
ઇ-સંજીવનીનો અમલ અત્યાર સુધીમાં 23 રાજ્યો દ્વારા કરવામાં આવ્યો છે અને અન્ય રાજ્યો તેનો અમલ કરવાની પ્રક્રિયા કરી રહ્યા છે.
આ પ્લેટફોર્મ દ્વારા આપવામાં આવતી ઇ-સ્વાસ્થ્ય સેવાઓનો ઉપયોગ કરી રહેલા ટોચના પાંચ રાજ્યોમાં તામિલનાડુ , ઉત્તર પ્રદેશ , આંધ્ર પ્રદેશ , હિમાચલ પ્રદેશ  અને કેરળ  છે. આંધ્રપ્રદેશ 25,478 પરામર્શ સાથે સૌથી વધુ એચડબ્લ્યુસી-મેડિકલ કોલેજમાં ક્રિયાપ્રતિક્રિયા કરવામાં અગ્રેસર છે, જ્યારે તામિલનાડુ 56,346 પરામર્શ સાથે ઓપીડી સેવાઓમાં આગળ છે.
SD/GP/BT
(